text: Emigration er et begreb, der betegner udvandring. Begrebet anvendes i flere sammenhænge, hvor det omfatter mennesker – som af forskellig årsag – flytter (dvs. migrerer eller foretager en migration) fra et sted til et andet. Den modsatte bevægelse – altså indvandring – betegnes immigration. Disse begrebspar ser fænomenet fra hver sin side, men som hovedregel vil det ene steds immigranter være det andet steds emigranter.
  I overensstemmelse hermed betegnes en person, der udvandrer, emigrant, mens en person, der indvandrer, betegnes immigrant.
  Emigration (det vil sige udvandring) har ofte en historisk forklaring. De store emigrationsbølger fra Europa fra sidste halvdel af 1800-tallet og begyndelsen af 1900-tallet havde en nøje sammenhæng med vanskelighederne med at skabe en tilfredsstillende tilværelse for store dele af landbefolkningen i specielt Nordeuropa, kombineret med udviklingen af transportmæssige faciliteter (bl.a. store dampere og rimelige transportpriser), som gjorde det muligt for dele af befolkningen af rejse ud i verden (specielt til Nordamerika) for at søge efter et bedre liv i "Den Nye Verden".
  Udvandringen fra Europa til Amerika i 1800-tallet.
  I 1902 opgjorde den svenske statistiker "G. Sundbärg" udvandringen fra Europa til Amerika i 1800-tallet således:
  Oversigten viser dels, at udvandringen fra Europa til Amerika voksede fra århundredets begyndelse til begyndelsen af det følgende århundrede, men tillige "udvandringsbølger" med højdepunkter omkring 1871, 1882, 1888-1891 og 1902 og nedsving omkring 1877, 1885, 1894-1898.
  Geografisk var fordelingen for årene 1861-1870 af de udvandrede efter udvandringsområde dette:
  mens en opgørelse for den samlede oversøiske udvandring i 1902 gav følgende resultat:
  Betydning.
  Udvandringens betydning kan vurderes fra tre synsvinkler:
  For den udvandrede persons vedkommende sker udvandring som regel med henblik på at forbedre sine levevilkår. Hvorvidt dette sker, beror i nogen grad på den enkeltes egne egenskaber og evner til at udnytte de derved opståede muligheder.
  Da udvandringen til Amerika fra Europa skete i slutningen af 1800-tallet, var det samtidens vurdering, at mulighederne for at forbedre sine levevilkår var gode. I et foredrag holdt i 1873 vurderede økonomen V.A. Falbe-Hansen mulighederne således:
  Det lød fristende, og mange vovede springet. At det ikke gik alle lige godt bevidnes til dels af en vis tilbagevandring, og allerede samtiden var naturligvis opmærksom på den mulighed, der forelå for misbrug fra udvandreragenters og andres side.
  For det land, hvorfra udvandringen var sket, var der naturligvis tale om et vist tab. De penge, som staten havde ofret på den udvandredes skolegang med mere, gik tabt ved udvandring, ligeledes en ved udvandring medbragt formue (stor eller lille). "Arbejdskraften fordyres for Producenten, Efterspørgselen tager af, Produktionen gaar tilbage, de faste Ejendomme synke i Værdi, Landets Militærmagt svækkes, Skatteindtægterne tage af o. s. v. o. s. v."" Alligevel så samtiden også gode sider ved udvandringen: sociale problemer mindskedes og dermed behovet for offentlig forsorg, vilkårene forbedredes for de tilbageblevne med hensyn til at få arbejde (og en bedre indkomst), hvorved skattetab modvirkedes, og endelig kunne en del af de i udlandet tjente penge vende tilbage til hjemlandet, lige som omfanget af forbrydelser (med efterfølgende fængsling) og lignende mindskedes.
  Af stor betydning er naturligvis de udvandredes fordeling efter alder og køn. For 1902 opgjordes for Danmarks vedkommende følgende sammensætning af de udvandredes andel af 10.000 i alders- og køngruppen:
  Det fremgår heraf, at det fortrinsvis var yngre, arbejdsføre mænd, der udvandrede (bortset fra børn var mændene i overtal inden for alle aldersgrupper, ligesom aldersgruppen 20-30 år lå højst, fulgt af 15-20 år). Virkningen for det land, hvorfra udvandringen skete, var således:
  At det land, der var udvandringsmålet havde gavn af nybyggerne i sin opbygning af det nye samfund og mulighed for at udnytte de muligheder, nybyggerlandet havde, blev anset for givet.